lv hbs_lat lv lv en sl lt pt lv lv lv lv lv lv lv lv en lv lv lv lv lv lv lv lv lv lv en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en fr lv lv lv lv lv lv lv lv en lv lv lv lv lv hbs_lat en lv lt lv la lv lv lv lv lv lv lv lv en lv lv lv de lv lv lv lv en et lv lv lv da lv da en en fa en uz hbs_lat lv sl lv
Daži stāsti, no dzīves. Īsti. - AKTUALITĀTES - Toma Noma
15. jūlijs, 2022 pl. 9:52, Nav komentāru
Ieskaties mūsu virtuvē. Paskaties kā mēs mēdzam piededzināt sevi, kā citi piededzina mūs. Patiesi, ar pieredzes rūgto un saldo garšu. Stāsti no 2021. gada sezonas.
Apkārt, no mutes mutē ceļo dažādi stāsti. Nereti tos neviens tā īsti nevar aptaustīt un sagaršot. Mēs pastāstīsim dažus īsos, mazos stāstiņus no 2021. gada nomas sezonas.
Jau tagad, kad 2022. gada piepūšamo atrakciju, telšu un cita inventāra sezona ir knapi vai pusē, mums stāstu vācelīte jau pilna līdz lūpai, bet nav jau kur steigties. Priekšā garāki ziemas vakari, tad arī uztaisīsim kādu video vai stātu sēriju.
Tagad Jums ir iespēja sagaršot un pataustīt sajūtu līmenī to, kas ikdienā nav pa rokai.
Gadiem ejot uz priekšu pierādās fakts, ka tikai darot lietas var iemācīties un gūt pieredzi. Jo...., jo no citu pieredzes un darbiem mēs negribam mācīties.
Te nu būs... lielisks stāsts.
2020. gada nomas sezona jau rit pilnās burās. Priekšā diezgan apjomīgs maršruts, sastāvā ne tikai busiņš, bet arī piekabe.
Tad nu lūk, viss saplānots un laiki sarēķināti. Pat ar nepilnas stundas rezervi. Laižu ceļā.
Nu jau redzams bildē. No sērijas - "Ātri apgriezīšu auto", jā... un ar visu piekabi.
Tālākais. Jestri. Silti. Iztēlojieties paši, pirmā no piecām pieturvietām. Sajūtas.., iezogās tās domas, kāpēc tur vajadzeja braukt? Kāpēc nebrauci pa citu ceļu, būtu atpakaļgaitā izkāpinājis. Slinkums.
Mūsu klienti ir lieliski, stundas jautājums un tiku izvilkts ar traktora palīdzību, paldies saimniekiem, kuri operatīvi saorganizēja šo glābšanas operāciju.
Mācība - neslinko, neizvēlies vieglākos variantus, labāk izvēlies drošākos.
Nosaki sev to cieti, bez atkāpes.
Klienti zin ko vēlas, pārsvarā. Mūsu pieredze liecina, ka vecāku plānu reti kas spēj izjaukt. Un tas ir lieliski.
Nomas sezonā mēs ļoti draudzejamies ar neskaitāmām laikapstākļu prognožu platformām.
Dzīvojam skaistā zemē, kurā laikapstākļu prognoze spēj mainīties 25minūšu laikā. Jā, tā ir kā labā sāpe, vismaz mums.
Ja redzam, ka porgnoze būs nelabvēlīga piepūšamajām atrakcijām, mēs cenšamies rast risinājumu - pārcelt plānotos svētkus vai "iecelt" to kaut kur zem jumta.
Kāpēc to var saukt par labo sāpi, jo mēs piedāvājam arī teltis un nojumes... jeb jumtu jūsu pasākumiem.
Tā ka mūsu atrakcijas nedraudzējās ar mitrumu un lietainiem laikapstākļiem, allaži cenšamies klientu informēt par plānoto laika prognozi un to, ka lietus laikā piepūšamās atrakcijas lietot nav droši.
Vairums gadījumos izdodas, bet ir arī pasākumi, kurus lietus apturēt nevarēs. Mākoņstūmēji mēs neesam, bet domu spēks palīdz.
Īsais un komiskais stāsts. Foto no personīgā arhīva, ar paša rokām bildēts. Smieklīgi ir tas, ka viesojos tik sirsnīgi, ka nepamnīju negaisa pielavīšanos.
Mana pārliecība ir - drošība pirmajā vietā un nereti, arī nelabvēlīgās laika prognozes ir kļūdainas!
Foto - nu jau mūsu izbijušais "Zibens Makvīns".
Mācība, kuru ilgi neaizmirsīšu.
Stāsts, kurš prasīja vairākas liekas, stresa pilnas darba stundas.
Piepilsēta, klienta svētku diena, bērni gaida vecāku sagatavotos pārsteigumu un viss kas ap to grozās.
Kā parasti, ieplānots viss skaisti, pēc grafika un montāžas pēdējā pietura ap plkst. 12:00 dienā.
Piebruacot pie adrese jau nelāga sajūta - rindu mājas. Juatāju, kur plānots novietot atrakciju, - iekšpagalmā.
Labi, kā varam piekļūt? - vuolā, pirmais pārsteigums, 95 cm platas durvis. Sākās galvassāpes. Citas piekļūšanas vietas nav.
Atteikt klientam būtu slikti, bērni pie loga jau gaida, viss saplānots. Iepriekš atrakcija salocīta ļoti rūpīgi un precīzi ieiet caur durvīm.
- Iekšā mēs dabūjām, bildē arī labi izskatās.
Pienāk vakars. Demontāža. Sākam ap 9:30, finišējām pirms pusnakts.
- sākās pārsteigumi, nevaram vairs to salocīt tik kompaktu kā no rīta, caur durvīm tā neiet.
Jautrība uz 2 stundām, izmēģināts viss, pat ar busiņa vinčās palīdzību vilkta caur durvīm.
Pēc krietna darbiņa devas, nerviem un roku trīces ir izdevies to dabūt stāvlaukumā, salocīt un aiztransportēt uz noliktavu.
- Tagad vienmēr tiek precizēta montāžas vieta objektā un piekļūšanas veids pie tās. Vienmēr, cieti.
Paldies kolēģim Jānim, ka biji kopā ar mani šajā piedzīvojumā!
Prasme atrisināt neparedzētās situācijas ir tā, ko īsti nevar uztrennēt. Vai nu tā ir.... vai nav.
Par laimi, mūsu nomas komanda var vismaz ieskicēt pārliecību, ka šī prasme mums ir.
Acumērs. Tā ir aukliņa, kurai ticēt nav labākais un precīzākais variants. Nu lūk. Viņi teica, ka vieta pietiks noteikti, ar rezervi.
Te nu mēs esam, pie stipri ierobežota zaļās zonas laukuma, netālu no Rīgas centra, un risinājumu vajag. Izvērtējam un izmēram. Skaidrs, ka prom braukt mēs nevaram un nevēlamies pievilt klientu. Domāsim. Un izdomājām.
Bildes runās pašas par sevi, nekas nav neiespējams, jautājums - cik ļoti to vēlies?
Viens jau nav vilcējs.
Bez palīgiem nevar. Fakts. Panākumi stutējas uz daudziem stūrakmeņiem. Viens no tiem - ģimene. Tajā ir spēks. Manā gadījumā ģimene ir padomdevējs, darba rokas un motoriņš.
Palīgi, mazie inventāra testētāji, pārskaitītāji un pieņēmēji. Viņi ir kā neatlaidīgs, spēkapilns dzinulis, kurš neļauj atslābt nevienā mirklī, pat tad kad reāli gribās. Viņī uzrāpsies kaut kur, pajautās - "Kas ir šitais? Kāpēc viņš tur ir? Piepūtīši akrakciju??", jā, tad iemetās smaids sejā. Nav variantu, jāatrod kāds inventārs ko tīrīt, pārbaudīt un sagatavot nākošajam projektam.
Darba tikums. Tas ir lielisks veids, kā caur jēgpilnu darbiņu mācīt darba tikumu, jēgu un atbildību. Vispatīkamākais procesā ir to izbaudīt, viņi - palīgi - to maksimāli izbauda. Kuram gan nepatīk palēkāt atrakcijā turot putekļa sūcēju, vai ar lupatiņu rokās, kad vari šļakstīt tīrīšanas līdzekli kur vien acis rāda.
Izcili. Baudi to ko dari!
Darbs turpinās, lēnām vai arīdrusku ātrākā riksītī gatavojamies jaunajai sezonai.
Domāsi, ko tur gatavoties?
Aplūko attēlu, labs process - gatavoju lielākus un mazākus drošības mietus. Jāpārskaita, jāpārbauda, lai visiem viss pietiktu.
- Atbilde ir pavisam vienkārša, vispirms jau jāpārliecinās par esošo ekipējumu. Jāpačubina, jāuzasina, jānoslīpē, jāsagatavo darbam, lai tajā brīdī, kad jāliek zemē nebūtu pārsteigumu.
Augot atrakciju skaitam noliktavā, pieaug arī drošības komplektu skaits, sagatavošanās darbu apjoms un izmaksas.
Laba iespēja apostīt pavasarīgo gaisu, sadzirdēt gājputnus un pagozēties maigā saulē veicot jēgpilnu darbu.
Pārskaitām, sagatavojam, uztaisām, pielāgojam un ko tik vēl ne. Tas priekš Jums un mums. Lai viss ir droši.
Paldies 2022. gada atrakciju sezona!
Labāk nepļauj, ja gaidi mūs.
Daži stāsti, no dzīves. Īsti.
Nepārkarsti, padzeries un atpūties droši!
Rūpējies par savu ģimeni!
Īsts stāsts no dzīves!
Zvani + 371 28317711
Visas tiesības pieder SIA "Mārketinga un nomas risinājumi" | © 2021  Toma - noma